**Z Á P I S N I C A č. 8**

**z 8. riadneho zasadnutia Obecného zastupiteľstva obce Perín – Chym ,**

**konaného dňa 23.10.2019**

**Prítomní :** MVDr. Ladislav Molnár PhD. - starosta

**Poslanci:**  Ing. Roland Vinter, Ing. Miroslav Podžuban, Miroslav Lochman, Marek Trembecki,

 Ľudmila Révésová, Zoltán Sabo, Karol Kočiš, Bartolomej Damko a Róbert Kapaló

**Za overovateľov zápisnice:** Ľudmila Révésová a Bartolomej Damko

**Zapísala :** Ing. M. Štefánová

**Program:**

1. Otvorenie *(určenie zapisovateľa, overovateľov zápisnice)*
2. Schválenie programu zasadnutia OZ
3. Schválenie žiadosti o dotáciu – „Výstavba nabíjacej stanice pre elektromobily v obci Perín-Chym“
4. Záver

**K bodu č.1:**

Starosta obce MVDr. Ladislav Molnár PhD. otvoril zasadnutie Obecného zastupiteľstva, privítal poslancov, navrhol overovateľov a zapisovateľku zápisnice, ktorí boli schválení.

**K bodu č. 2**

V tomto bode starosta oboznámil prítomných s programom zasadnutia, ktorý poslanci schválili prijatím uznesenia č. 65 **.**

**K bodu č. 3**

Starosta informoval prítomných o projekte „Výstavba nabíjacej stanice pre elektromobily v obci Perín-Chym“. V rámci výzvy, ktorú zverejnila Slovenská inovačná a energetická agentúra, sa obec uchádza o poskytnutie dotácie na nabíjaciu stanicu, ktorá bude umiestnená na budove Obecného úradu v Períne. K žiadosti je potrebný aj súhlas poslancov s podaním žiadosti.

Poslanci hlasovali a jednoznačne schválili uznesenie č.66 .

Keďže spoločnosť Pamylia s.r.o. podala žiadosť o uzavretie zmluvy o budúcej zmluve o zriadení vecného bremena na umiestnenie vodovodu dĺžky 2m x 4m – ochranné pásmo vodovodu po 2,0 m na každú stranu od bodu napojenia na parc. C KN č. 3859/3 v kat. území Perín v rámci stavby IBV Perín. Ide o parcelu v Gomboši. Poslanci súhlasili s touto ťarchou prijatím uznesenia č.67.

**K bodu č. 4**

Na záver sa pán starosta poďakoval prítomným za účasť a ukončil zasadnutie OZ.

 ................................... ................................... .............................................

 Ľudmila Révésová Bartolomej Damko MVDr. Ladislav Molnár PhD.

 overovateľ overovateľ starosta obce

**PRIJATÉ UZNESENIA**

**z 8. riadneho zasadnutia Obecného zastupiteľstva obce Perín – Chym,**

**konaného dňa 23.10.2019**

**UZNESENIE č. 65**

Obecné zastupiteľstvo Obce Perín-Chym **s c h v a ľ u j e** program 8. riadneho zasadnutia OZ v Períne-Chyme.

Hlasovanie : za: 9 , proti : 0 , zdržali sa: 0

**UZNESENIE č. 66**

Obecné zastupiteľstvo Obce Perín – Chym **s c h v a ľ u j e** predloženie žiadosti o dotáciu v rámci „Schémy na podporu budovania infraštruktúry pre alternatívne palivá“ s projektovým názvom

**„ Výstavba nabíjacej stanice pre elektromobily v obci Perín-Chym“** **- 18409/2019-4210-36886**, ktorý vyhlásilo Ministerstvo hospodárstva Slovenskej republiky. Projekt je realizovaný žiadateľom **Obec Perín-Chym**,

1. Zabezpečenie realizácie projektu bude v súlade s podmienkami poskytnutia pomoci,
2. Maximálna výška hodnoty projektu bude 5000 Eur, v zmysle max výšky dotácie uvedenej vo výzve,
3. Zabezpečenie finančných prostriedkov na spolufinancovanie realizovaného projektu vo výške rozdielu celkových výdavkov projektu a poskytnutého NFP v súlade s podmienkami poskytnutia pomoci v sume - maximálne 250 Eur.

Hlasovanie : za: 9 , proti : 0 , zdržali sa: 0

**UZNESENIE č. 67**

Obecné zastupiteľstvo Obce Perín-Chym **s c h v a ľ u j e** zriadenie vecného bremena v prospech Pamylia s.r.o., zastúpenej Ing. Danielom Petríkom, Rastislavova 749/12, 040 01 Košice, strpieť umiestnenie vodovodu dĺžky 2m x 4m – ochranné pásmo vodovodu po 2,0 m na každú stranu od bodu napojenia na parc. C KN č. 3859/3 v kat. území Perín v rámci stavby IBV Perín.

Hlasovanie : za: 9 , proti : 0 , zdržali sa: 0